Zwane daag nie op vir vrae oor staatskaping | Maroela Media
Mosebenzi Zwane is afgedank as minister van minerale hulpbronne.
Sahlulele Luzipo, voorsitter van die komitee, het gesê Zwane het aangevoer hy is nie beskikbaar om voor die komitee te verskyn nie omdat hy 'n ander vergadering moet bywoon.
Luzipo het gesê Zwane moes vrae antwoord het in verband met wanadministrasie en verkwistende uitgawes, asook sy rol in die kwessie rondom die politiek-verbinde Gupta-familie se omstrede verkryging van die Optimum-steenkoolmyn.
Luzipo het bygevoeg daar was reeds komiteevergaderings waar Zwane teenwoordig was en 'n aantal van dié kwessies geopper en gehanteer is.
"Daar is egter lede van die komitee wat gevoel het sommige van die kwessies is nie behoorlik bespreek nie, daarom het ons die vergadering vir vandag geskeduleer."
Die komitee het ook besluit om aan die speaker se kantoor te skryf om regsadvies te versoek om met die komitee se ondersoek te help.
ANC-LP Mandla Mandela het gesê die komitee se ondersoek moet nou geprioritiseer word. "Ons versoek dat hierdie werksaamhede geprioritiseer word en wil graag 'n week opsy sit waartydens ons nie ander parlementêre sake bywoon nie om net hierdie saak te hanteer," het Mandela gesê.
"Dit is in die beste belang van die publiek en Suid-Afrikaners dat hierdie kwessie afgehandel word. Ek dink hoe gouer ons dit kan afhandel, hoe gouer kan ons aangaan met die ander sake van die komitee."
Help beproefde gesin 'om deur die jaar te kom'
Dwelmlaboratorium in Pretoria oopgevlek
Lyk my dis die inding nou. Laat weet jy is te siek of daag net nie op nie. Geen verantwoordelikheidsin nie. Swak!
Hulle sal nie verskyn nie want hulle is bang. Kla hulle direk aan en kry klaar. Hoe lank wil hulle nog vergaderings hou? Liewe land.
Eish…sorry cannot attend the meeting…have other meetings. (must first consult with my attorney indeed). Weet hulle is besig om te lieg. My kommer is egter dat ek nog nie gehoor het van een suksesvolle vervolging nie en plaas daarvan is dit maar net weer 'n kader heraanstelling in 'n ander pos. In plaas van dat die parlement die vergaderings hou en hul tyd mors, moet die beskuldiges krimineel vervolg word.
dis defenitief die in ding, het geen bekommernis nie -" what will be will be – we already messed up the country, nothing can happen to me" dis hoe hulle nou voel en dink
Uit die geagte en agbare nuwesuidafrika grootkoppe wat vraesessies soos die pes ontduik lei ek af die belangrikes ken nie al die antwoorde nie……